Ulrikke Antoinette Danneskiold-Laurvig

Ulrikke Amalie Antoinette (også Ulrica) (født 6. januar 1686, død 30. september 1755) var en dansk-norsk adelskvinne, gift lensgrevinne von Ahlefeldt. 

Hun var datter av stattholder i Norge Ulrik Frederik Gyldenløve og hustru Antoinette Augusta von Aldenburg. I ung alder ble hun forlovet med visestattholder i Hertugdømmene Christian Ditlev Rantzau (1670-1721); han brøt forlovelsen og ble derfor idømt en bot på 30 000 speciedaler. Den 2. mars 1702 ble hun i Hamburg i stedet gift med lensgreve Carl Ahlefeldt, sønn av storkansler Frederik Ahlefeldt og Marie Elisabeth, født grevinne av Leningen og Dachsburg. Fra Ulrikke Amalie Antoinettes ekteskap med Ahlefeldt stammer de etterfølgende lensgrever til grevskapet Langeland. Ahlefeldts økonomi var ringe da han døde i 1722. Ulrikke Amalie Antoinette overlevde ham til 1755, hvor hun døde i Altona og ble begravet i Christianskirche i Ottesen.

Referanser 

Slekten Danneskiold-Laurvig